Diari Oficial de la Generalitat Valenciana


Sumari del DOGV 3960, del 15-03-2001 (2001/1923)

ORDRE de 26 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego- Oliva, en la partida Chunza del terme municipal de Pego (Alacant).
---------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------------

### Dades del document

Número de DOGV
:   3960

Data del DOGV
:   15-03-2001

Secció del DOGV
:   III. CONVENIS I ACTES - G) ALTRES ASSUMPTES

Número del document
:   2001/1923


Data del document
:   26-02-2001

Organisme emissor
:   Conselleria d'Economia, Hisenda i Ocupació

Tipus de document
:   Ordre

Descriptors 

:   * Pego
    * propietat immobiliària

ORDRE de 26 de febrer de 2001, de la Conselleria d'Economia, Hisenda i Ocupació, per la qual acorda l'afectació al domini públic de la Generalitat Valenciana, per a la protecció de la natura d'un immoble situat en el Parc Natural de la Marjal Pego- Oliva, en la partida Chunza del terme municipal de Pego (Alacant). [2001/1923]
  
Mitjançant escriptura de compravenda, atorgada davant el notari de València el senyor Francisco Badia Gasco, numero 312 del seu protocol, el dia 7 de febrer de 2001, la Generalitat Valenciana va adquirir una finca rústica, situada en la partida Chunza del terme municipal de Pego (Alacant), dins del límits del Parc Natural de la Marjal Pego-Oliva que consta en l'Inventari General de Béns i Drets de la Generalitat Valenciana amb el núm. A01/03/102/0025 com a bé patrimonial.
  
D'acord amb el que disposa l'article 62 de la Llei 3/1986, de 24 d'octubre, de Patrimoni de la Generalitat Valenciana, la Conselleria de Medi Ambient ha sol·licitat l'afectació de l'immoble assenyalat per a la preservació de les espècies biòtiques i abiòtiques de la zona humida, atesa la seua consideració com a zona especial de protecció per a les aus i estar inclosa en la Xarxa Ecològica Natura-2000 de la Unió Europea a càrrec del programa Life.
  
Per això i d'acord amb el que disposen els articles 61 i 63 del text legal esmentat
  
ORDENE
  
Primer
  
Afectar al domini públic de la Generalitat Valenciana, amb la finalitat de preservar les espècies biòtiques i abiòtiques del Parc Natural de la Marjal Pego-Oliva, dins del qual s'ubica l'immoble que es descriu a continuació i que consta el l'Inventari General de Béns i Drets de la Generalitat Valenciana amb el núm. A01/03/102/0025:
  
Finca rústica: Terra marjal, situada en el terme municipal de Pego (Alacant), partida Chunza, parcel·la 497 del polígon 7, amb una superfície de 24 àrees i 93 centiàrees, equivalents a 2.493 m2. Confronta: nord, gola; sud, camí dels Tamarits; est, Maria Bañuls Sendra i oest, Fernando Morena Sendra . En tràmit d'inscripció, procedeix de la finca registral número 17.497, inscrita en el Registre de la Propietat de Pego al tom 496, llibre 198, foli 249, inscripció 3a.
  
Segon
  
L'immoble esmentat queda integrat en el domini públic de la Generalitat Valenciana i correspon a la Conselleria de Medi Ambient, l'exercici de les competències demanials sobre aquest, inclosa l'administració i conservació.
  
Tercer
  
Que la Conselleria de Medi Ambient designe un representant perquè concórrega amb el nomenat per la Direcció General de Patrimoni, per a formalitzar l'acta d'afectació corresponent.
  
València, 26 de febrer de 2001
  
El conseller d'Economia, Hisenda i Ocupació